CELEX: 32015D1423
Language: fi
Date: 2015-08-21 00:00:00
Title: Komission täytäntöönpanopäätös (EU) 2015/1423, annettu 21 päivänä elokuuta 2015, tietyistä väliaikaisista suojatoimenpiteistä Kreikassa lumpy skin -tautia vastaan (tiedoksiannettu numerolla C(2015) 6010) (ETA:n kannalta merkityksellinen teksti)

25.8.2015   
            
            
               FI
            
            
               Euroopan unionin virallinen lehti
            
            
               L 222/7
            
         KOMISSION TÄYTÄNTÖÖNPANOPÄÄTÖS (EU) 2015/1423,
   annettu 21 päivänä elokuuta 2015,
   tietyistä väliaikaisista suojatoimenpiteistä Kreikassa lumpy skin -tautia vastaan
   
      
         (tiedoksiannettu numerolla C(2015) 6010)
      
   
   (Ainoastaan kreikankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 3 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Lumpy skin -tauti on ensisijaisesti vektorivälitteinen nautaeläinten virustauti, joka aiheuttaa suuria tappioita ja saattaa levitä nopeasti laajalle elävien eläinten ja tartunnan saaneista eläimistä saatujen tuotteiden välityksellä.
            
         
               (2)
            
            
               Neuvoston direktiivissä 92/119/ETY (3) säädetään yleisistä toimenpiteistä tiettyjen eläintautien, kuten lumpy skin -taudin, torjumiseksi. Niihin kuuluvat toimenpiteet, jotka on toteutettava, kun lumpy skin -taudin esiintymistä epäillään tai sen esiintyminen on vahvistettu.
            
         
               (3)
            
            
               Kreikan viranomaiset ilmoittivat 20 päivänä elokuuta 2015 komissiolle kahdesta lumpy skin -taudinpurkauksesta nautaeläintiloilla, joilla on yhteensä noin 200 nautaeläintä, Feresin alueella Evrosin alueyksikössä Kreikassa.
            
         
               (4)
            
            
               Kreikka toteutti direktiivin 92/119/ETY mukaiset aiheelliset toimenpiteet ja perusti tartuntatilojen ympärille suoja- ja valvontavyöhykkeet kyseisen direktiivin 10 artiklan mukaisesti.
            
         
               (5)
            
            
               Lumpy skin -tautivirus saattaa levitä Kreikan muille alueille ja muihin jäsenvaltioihin varsinkin elävien nautaeläinten ja niiden siemennesteen kaupan, tiettyjen luonnonvaraisten märehtijöiden liikkumisen ja tiettyjen nautaeläimistä saatavien tuotteiden markkinoille saattamisen välityksellä.
            
         
               (6)
            
            
               Jotta estetään viruksen leviäminen Kreikan muihin osiin, muihin jäsenvaltioihin ja kolmansiin maihin, on aiheellista kieltää nautaeläinten ja niiden siemennesteen siirrot ja lähetykset sekä tiettyjen eläinperäisten tuotteiden saattaminen markkinoille Evrosin alueellisesta yksiköstä.
            
         
               (7)
            
            
               Odotettaessa pysyvän kasvi-, eläin-, elintarvike- ja rehukomitean kokoontumista ja yhteistyössä asianomaisen jäsenvaltion kanssa komission olisi toteutettava väliaikaiset suojatoimenpiteet Kreikassa esiintyvän lumpy skin -taudin osalta.
            
         
               (8)
            
            
               Tilannetta tarkastellaan uudelleen pysyvän kasvi-, eläin-, elintarvike- ja rehukomitean seuraavassa kokouksessa, jossa toimenpiteitä tarvittaessa mukautetaan.
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Kreikan on kiellettävä seuraavien hyödykkeiden lähettäminen Evrosin alueellisesta yksiköstä Kreikan muihin osiin, muihin jäsenvaltioihin ja kolmansiin maihin:
   
               a)
            
            
               elävät nautaeläimet ja luonnonvaraiset märehtijät;
            
         
               b)
            
            
               naudan siemenneste.
            
         2.   Kreikan on kiellettävä seuraavien Evrosin alueellisesta yksiköstä peräisin olevien hyödykkeiden saattaminen markkinoille Evrosin alueellisen yksikön ulkopuolella:
   
               a)
            
            
               nautaeläimistä saatu tuore liha sekä raakalihavalmisteet ja lihavalmisteet, jotka on tuotettu tällaisesta tuoreesta lihasta;
            
         
               b)
            
            
               nautaeläimistä peräisin oleva maito ja maitotuotteet;
            
         
               c)
            
            
               nautaeläimistä peräisin olevat käsittelemättömät eläinten sivutuotteet, paitsi jos ne on tarkoitettu hävitettäviksi toimivaltaisen viranomaisen virallisessa valvonnassa Kreikan alueella sijaitsevassa hyväksytyssä laitoksessa.
            
         2 artikla
   Tätä päätöstä sovelletaan 30 päivään syyskuuta 2015.
   3 artikla
   Tämä päätös on osoitettu Helleenien tasavallalle.
   
      Tehty Brysselissä 21 päivänä elokuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 92/119/ETY, annettu 17 päivänä joulukuuta 1992, yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä (EYVL L 62, 15.3.1993, s. 69).